
ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 17ης (κατεπείγουσας) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  282/2014
ΘΕΜΑ: Έγκριση της απευθείας ανάθεσης της προμήθειας καυσίμων και λιπαντικών για χρονικό διάστημα δύο (2) μηνών λόγω λήξης της σύμβασης
    Στον Πύργο, σήμερα στις 20 του μηνός Αυγούστου, του έτους 2014, ημέρα Τετάρτη και ώρα 17.30 μ.μ. το Δημοτικό Συμβούλιο Πύργου συνήλθε σε κατεπείγουσα δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 35842/20-8-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3.Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης 11. Μπίρμπας Κων/νος, 12. Τζουανόπουλος Δημήτριος 13.  Ανδρικόπουλος  Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Μποσμής Κων/νος, 17. Ρωμαίος Στέφανος, 18. Δημόπουλος Φώτιος 19. Ανδριόλας Γεώργιος, 20. Σεϊντής Βασίλειος, 21. Γεράνιος Κων/νος, 22. Μεσσαλάς Δημήτριος, 23. Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 26. Μικελόπουλος Γεώργιος (ανεξάρτητος δημοτικός σύμβουλος), 27. Μπελόκας Διονύσιος (ανεξάρτητος δημοτικός σύμβουλος), 28. Διαμαντόπουλος Κων/νος (ανεξάρτητος Δημοτικός Σύμβουλος).

ΑΠΟΝΤΕΣ: 1. Κουρμπανάς Γεώργιος, 2. Λιατσής Δημήτριος, 3. Ανδριάνα Αγγελακοπούλου, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν αν και νόμιμα κλήθηκαν και 

5. Δημουλιάς Λεωνίδας (έχει τεθεί σε αργία)
       Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                           
---------------------

Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».

Το Δημοτικό Συμβούλιο συγκλήθηκε σήμερα κατεπειγόντως προκειμένου ν’ αποφασίσει σχετικά με την απευθείας ανάθεση της προμήθειας καυσίμων και λιπαντικών για χρονικό διάστημα δύο (2) μηνών λόγω λήξης της σύμβασης.

Το ως άνω θέμα, όπως αναγράφεται και στην ημερήσια διάταξη της συνεδρίασης είναι εξαιρετικά επείγουσας ανάγκης, καθότι η σύμβαση της προμήθειας καυσίμων και λιπαντικών λήγει στις 26-08-14 και  η διενέργεια του νέου διαγωνισμού έχει προσδιορισθεί από την Ο.Ε στις 08-10-14. Θα πρέπει λοιπόν να ληφθεί η απόφαση αυτή, προκειμένου να καλυφθεί το διάστημα που προκύπτει από τη λήξη της σύμβασης έως τη διενέργεια του διαγωνισμού, ώστε να μην δημιουργηθεί πρόβλημα στην κίνηση των οχημάτων του δήμου και ιδιαίτερα των απορριμματοφόρων, που χρησιμοποιούνται στην αποκομιδή των απορριμμάτων.
Κατόπιν αυτού βάσει του άρθρου 67 παρ. 5 ζητείται η έγκριση του κατεπείγοντος του θέματος.

Το δημοτικό συμβούλιο ομόφωνα ενέκρινε το κατεπείγον του θέματος.

Συνεχίζοντας τη διαδικασία ο Πρόεδρος  ανέφερε:
[Η Δ/νση Οικονομικών Υπηρεσιών του δήμου κατέθεσε στο Δ.Σ την αριθ. 35690/19-8-14 έγγραφη εισήγηση στην οποία αναγράφει τα εξής: «.....Παρακαλούμε όπως προβείτε στη λήψη απόφασηs για την απευθείας ανάθεση της προμήθειας με τίτλο: «Προμήθεια καυσίμων και λιπαντικών του δήμου Πύργου» για χρονικό διάστημα δύο (2) μηνών δαπάνης 60.000,00€ χωρίς ΦΠΑ ήτοι ποσό 73.800,00  με το ΦΠΑ, για τους παρακάτω λόγους:
1. Η σύμβαση που έχουμε με τον ανάδοχο κ. Γκέτσιο Αθανάσιο, έχει υπογραφεί στις 27-08-2013 και λήγει στις 26-08-14 (διάρκεια ενός έτους).
2. Το Ελεγκτικό Συνέδριο με το αριθ. 52746/09-08-2013 έγγραφό του, κοινοποιεί στο δήμο την αριθ. 5/13 πράξη του, με την οποία δεν μας εγκρίνει την παράταση της παρούσας σύμβασης.

3. Με την 204/16-06-14 απόφαση του Δ.Σ έχει εγκριθεί η διενέργεια προμήθειας καυσίμων και λιπαντικών για το έτος 2014-2015.

4. Με την 115/2014 απόφαση της Οικονομικής Επιτροπής έχει προσδιορισθεί ο διαγωνισμός στις 08-10-2014.
5. Το ανωτέρω ποσό των 73.800,00€ έχει εγγραφεί και υπάρχει στους Κ.Α 30.6641.01 και ΚΑ 20.6641.01 του προϋπολογισμού του δήμου οικ. έτους 2014.

6. Το γεγονός ότι στο δήμο μας εκκρεμεί φόρτωση και μεταφορά απορριμμάτων και είναι επιτακτικό γεγονός ότι ο δήμος μας πρέπει να προμηθευτεί καύσιμα για την αποκομιδή των απορριμμάτων.

7. Η σύμβαση αυτή θα ισχύσει για δύο μήνες μέχρι τη διενέργεια του διαγωνισμού και την υπογραφή της νέας σύμβασης από τον προμηθευτεί που θα προκύψει.
 Σημειώνεται ότι η Οικονομική Υπηρεσία για την προμήθεια των καυσίμων, έχει προβεί σε συνεννόηση με τον προμηθευτή κ. Αθανάσιο Γκέτσιο, ο οποίος συμφώνησε να προμηθεύσει το  δήμο.

 Καλούνται οι Δημοτικοί Σύμβουλοι ν’ αποφασίσουν επί του θέματος».

Το Δημοτικό Συμβούλιο Πύργου
λαμβάνοντας υπόψη:

1. Τις διατάξεις του άρθρου 65  του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκηση (Πρόγραμμα ΚΑΛΛΙΚΡΑΤΗΣ)
2. Με την 204/16-06-14 απόφαση του Δ.Σ έχει εγκριθεί η διενέργεια προμήθειας καυσίμων και λιπαντικών για το έτος 2014-2015, η οποία επικυρώθηκε με την αριθ. 81914/3523/24-7-2014 απόφαση του Γενικού Γραμματέα Αποκεντρωμένης Διοίκησης Δυτικής Ελλαδας και Ιονίου
3. Με την 115/2014 απόφαση της Οικονομικής Επιτροπής έχει προσδιορισθεί ο διαγωνισμός στις 08-10-2014

4. Την αριθ. 35690/19-08-14 έγγραφο της Δ/νσης Οικονομικών Υπηρεσιών,  μετά  από διαλογική συζήτηση
α π ο φ α σ ί ζ ε ι,

1. Ομόφωνα εγκρίνει το κατεπείγον του θέματος.

2. Κατά πλειοψηφία εγκρίνει την απευθείας ανάθεση της προμήθειας καυσίμων και λιπαντικών, για χρονικό διάστημα δύο (2) μηνών ήτοι έως τις 26-10-14, λόγω λήξης της υπάρχουσας σύμβασης στις 26-08-14, στον κ. Αθανάσιο Γκέτσιο.
· Η απευθείας ανάθεση της προμήθειας είναι επιβεβλημένη προκειμένου να καλυφθεί το διάστημα που προκύπτει από τη λήξη της υπάρχουσας σύμβασης (26-8-14) έως τη διενέργεια του διαγωνισμού (08-10-14), ώστε να μην δημιουργηθεί πρόβλημα στην κίνηση των οχημάτων του δήμου και ιδιαίτερα των απορριμματοφόρων, που χρησιμοποιούνται για την αποκομιδή των απορριμμάτων.
· Το ανωτέρω ποσό των 73.800,00€  είναι γραμμένο στον προϋπολογισμό του δήμου οικ. έτους 2014 στους Κ.Α 30.6641.01 και ΚΑ 20.6641.01.
· Οι δημοτικοί σύμβουλοι της παράταξης «Λαϊκή Συσπείρωση» κ.κ Χρήστος Γιάνναρος – Επικεφαλής και Αθανάσιος Καραμπέτσος ψήφισαν λευκό.
Η παρούσα απόφαση έλαβε αύξοντα αριθμό 282/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  25 –  8  - 2014
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

